बू!
ए!
टाइपराइटर क्यों इस्तेमाल करते हो?
लैपटॉप इस्तेमाल नहीं करते?
जब मैं इसकी लय सुनता हूँ, तभी मेरे विचार जागते हैं।
मैं पुराने ख्यालातों का हूँ।
जब आप चले जाएँगे, तो मुझे भूल जाएँगे न?
वेलोनी को भूलना संभव है?
सब यही कहते हैं।
ए, मैं सच में कह रहा हूँ।
यह कोई निश्चित जवाब नहीं लग रहा।
ठीक है। वहाँ जाने के बाद आप क्या करेंगे?
जो तुमने माँगा है, वह भेज दूँगा।
वधांदी
ए, गुलू?
तुम प्यार में क्यों नहीं हो? हम सब जोड़ों में हैं!
तुम अब भी अकेले क्यों हो?
कौन कहता है मैं प्यार में नहीं हूँ? तुम नहीं जानती तुम क्या कह रही हो।
देखो! यह मेरी प्रेमिका है!
ए! यह कौन है? यह तो बहुत सुंदर है!
बेवकूफ़? तुम नहीं जानती यह कौन है? यह वेलोनी है।
कौन वेलोनी?
वह लड़की जिसकी कन्याकुमारी में हुई हत्या सनसनीखेज़ बन गई?
उसी को दिखा रहा है।
हाँ, मुझे याद है।
तुम क्यों कह रहे हो कि उससे प्यार करते हो?
मैंने उसकी फ़ोटो देखी। मुझे प्यार हो गया!
यह लड़का भी न...
हमें बस इसे पानी में धकेलना है, यह उससे मिल लेगा।
उन्हें उसका हत्यारा मिला?
-मुझे नहीं पता। -फिर?
-मुझे नहीं पता। -पुलिस ढूंढ लेती। पर वे बेकार हैं।
हत्यारा उनकी आँखों के सामने ही होगा।
वे कई महीनों बाद उसे ढूंढने का दावा करेंगे।
मुझे लगता है उसकी मौत के तीन कारण हैं।
जुनून, फ़ायदे या बदला लेने के लिए हत्या की गई!
शरलॉक होम्स।
मुझे नहीं लगता कि लड़की की हत्या फ़ायदे या बदला लेने के लिए की गई।
शायद यह जुनून में की गई हत्या है।
तुम शरलॉक होम्स की तरह बोल रहे हो, गुलू!
-एकदम सही! -बिल्कुल!
खबरों में वे यही कह रहे हैं! उस लड़की का मंगेतर था।
वह किसी और से प्यार करती थी। शायद उसके मंगेतर ने मारा हो।
लड़की के एफ़बी अकाउंट पर उसके प्रेमी की तस्वीर भी है।
पुलिस वालों ने अकाउंट ब्लॉक करा दिया है।
वह पुरानी खबर है।
उस दिन, वह किसी दूसरे लड़के के साथ सुनसान जगह पर गई थी। वे उसे ढूंढ रहे हैं।
यह सब झूठ है, यार!
मैंने यह चौथे कॉलम में पढ़ा है! वह लड़की चरित्रहीन लग रही है।
भले ही तुम इंकार करो, वह वैसी ही है!
-तुम उसे क्यों परेशान कर रहे हो? -दर्द हो रहा है! माफ़ करना!
माफ़ करना!
-गुड मॉर्निंग, सर। -विवेक। आने के लिए शुक्रिया।
शुक्रिया क्यों कह रहे हैं, सर?
पार्किन्सन का प्राथमिक चरण है।
इलाज करा रहे हैं?
मेरा बेटा अगले महीने अमरीका से वापस आ रहा है।
वह चाहता है मैं वहीं जाकर इलाज कराऊँ। वैसे, मैं सीधे मुद्दे पर आता हूँ।
मैंने कभी लोगों से एहसान नहीं माँगा।
वास्तव में, मुझे तुम्हें यहाँ बुलाकर एहसान माँगना बुरा लग रहा है।
आप हमेशा औपचारिक हो जाते हैं। मुझे बताइए क्या चाहते हैं, मैं मदद करूँगा।
नहीं, विवेक। जब मैं सेवा में था तब भी,
मैंने कभी अपने पद का इस्तेमाल प्रभावित करने के लिए नहीं किया।
उस लड़के का पिता बहुत अच्छा इंसान है।
वह बहुत अच्छा दोस्त है। वह मेरे कदमों में गिर पड़ा।
कौन सा लड़का, सर?
तुम वेलोनी का केस देख रहे हो?
-जी, सर। -लड़के का नाम टोनी है।
वह इसमें किसी भी तरह शामिल नहीं है।
अपना नाम अखबार में देखकर, वह भाग गया।
उसका पिता भी डरा हुआ है।
वास्तव में, वे दोनों यहाँ आए थे।
लॉरेंस!
उस लड़के का सही मायनों में उस घटना से कुछ लेना-देना नहीं है।
उन्हें पुलिस की पूछताछ से बदनामी का डर सता रहा है।
तुम मुझे बताओ कि क्या करना है।
मैं टोनी से बात कर सकता हूँ?
बिल्कुल!
क्या तुम और वेलोनी प्यार में थे?
नहीं, सर।
सबको ऐसा क्यों लगता है?
मैंने उन्हें वैसा बताया था।
क्यों?
दिखावा करने के लिए, सर।
चर्च में वेलोनी के पीछे कई लड़के थे।
पर उसने पहले मुझसे बात की।
तो, उन्हें लगा कि मैंने उसे जीत लिया।
मैंने उन्हें कभी सच नहीं बताया।
वह बस तुमसे क्यों बात करती थी?
उसे संगीत पसंद है, सर।
मैं चर्च में संगीत समूह का हिस्सा हूँ और अच्छा गिटार बजाता हूँ।
उसने मुझसे सिखाने के लिए कहा। जब वह अकेली थी तो उसने मुझे बुलाया।
तो मुझे लगा कि उसकी मुझमें दिलचस्पी है।
तुमने उससे पूछा?
खैर...
नहीं, सर।
देखो।
अगर तुम मुझसे कुछ नहीं छिपाओगे, तो तुम्हें कुछ नहीं होगा।
यह बहुत शानदार था!
मतलब, बहुत ज़्यादा शानदार था।
तो फिर बस शब्दों में मत कहो।
तुमसे नफ़रत है, टोनी!
ए, वेलोनी! यह इतनी बड़ी बात नहीं है!
-वेलोनी! -दफ़ा हो जाओ!
-वेलोनी... -टोनी! बस करो, टोनी!
बस करो!
मुझे लगा वह मुझसे प्यार करती थी...
इसलिए एक बार उसे चूमने की कोशिश की थी।
उसने मुझे चाँटा मारा।
उसने विग्नेश के बारे में बात की?
नहीं। जब भी मैं उसकी बात करता, वह बात बदल देती थी।
इस पर ज़्यादा ज़ोर नहीं दिया।
क्या उसने किसी और के बारे में बात की?
नहीं, सर।
शुक्रिया, सर।
-मिस्टर वेलराज... -जी, सर।
मुझे शाम तक फ़ॉरेंसिक की रिपोर्ट मिल सकती है?
उन्होंने आपको सूचना नहीं दी?
तिरुनेलवेली लैब ने नमूने को खराब बताकर खारिज कर दिया।
मैंने उसे चेन्नई भेज दिया है। इसमें दो दिन लगेंगे।
-ठीक है, सर। -ठीक है।
हाँ, विवेक।
फ़ॉरेंसिक रिपोर्ट में दो दिन लगेंगे।
-टोनी संदिग्ध नहीं लगा। -सच में?
अगर आप मुझे बताएँ कि आपको ओट्टापराई के बारे में किसने बताया,
तो इससे जाँच को आगे बढ़ाने में मदद मिलेगी।
वह कौन है, सर?
देखो वह कौन है!
क्या हुआ, सन्नी?
भाई, यह डॉक्टर है।
-आपने उसे मारा, डॉक्टर? -हाँ, मारा।
वह ज़्यादा दूर नहीं गया होगा।
जाकर देखो, सन्नी।
क्या यह सेना की बंदूक है?
हाँ। यह एआर 15 है।
आपने कब खरीदी?
कुछ साल पहले।
मेरे पास परमिट नहीं था, तो कभी लेकर नहीं आया।
आप कैसी गोलियाँ इस्तेमाल करते हैं? 5.56 या 0.224?
वह 5.56 की गोली ज़्यादा ताकतवर नहीं होती।
मैंने इसे संशोधित किया है। 450 बुशमास्टर।
यह एक गोली से मर गया। यह गोली लगने के बाद ज़्यादा दूर नहीं जा सकता।
मैं हमेशा बोल्ट गन इस्तेमाल करता हूँ। और कुछ आरामदेह नहीं लगता।
तुम ताकतवर आदमी हो। तुम्हें ऐसा ही लगेगा।
यह पकड़ अच्छी लगती है।
और स्लिंग आगे की तरफ़ झुका है।
तुम इसे ऐसे पहन सकते हो, गोली चलाने के लिए तैयार।
आप बूढ़े हो गए हैं। तो, आपके लिए सही है।
जब हमें कुछ दिखता है, तो देसी कट्टा ही बहुत है।
हम बोल्ट करके गोली चला देते हैं।
बिल्कुल। पर अब गोली किसने चलाई?
बोल्ट गन वालों को बोल्ट गन ही पसंद आती है।
लीवर गन वालों को लीवर गन पसंद आती है।
और एआर 15 वालों को एआर 15 ही पसंद आती है। बस।
-बंगले में कोई काम है, डॉक्टर? -हाँ।
मैं एक बाथरूम बना रहा हूँ, और थोड़ी मरम्मत करानी है।
मुझे नहीं पता कि मज़दूर यहाँ आए थे। एक दिन पुलिस वाले ज़रूर आए थे।
अच्छा? क्यों?
कोई लड़की मर गई। उन्हें यहाँ उसके कपड़े मिले हैं।
पता नहीं उन्हें किसने जानकारी दी।
हम यहाँ नहीं थे। माँ ने उनसे बात की।
एक मिनट।
हैलो?
हाँ, डॉक्टर। एसआई रमर बोल रहा हूँ।
एसआई विवेक आपसे मिलना चाहता है। क्या उसे ले आऊँ?
आज?
जब आप कहें। मैं भी आ जाऊँगा। थोड़ी बात करनी है।
कल आना। आज नहीं।
ठीक है। मैं आपसे कल मिलता हूँ।
डॉक्टर?
इसे और काटूँ या इतना काफ़ी है?
कलैवेन्दन संग याज़िनी
-तुम परिवार के साथ आए हो? -हाँ।
-बच्चे ठीक हैं? -हाँ।
-तुमने खाना खाया? -हाँ।
आश्चर्य की बात है? क्या तुम गलत जगह पर हो?
बिल्कुल नहीं। मुझे निमंत्रण मिला था।
लगता है मंत्री जी को हॉलीवुड फ़िल्म, द गॉडफ़ादर बहुत पसंद है।
इसलिए मुझे बुलाया।
क्यों? इसका फ़िल्म से क्या लेना-देना?
"अपने दोस्तों को पास रखो पर अपने दुश्मन को और पास रखो।"
यार, तुम्हारे अखबार में कुछ काम का नहीं छपता।
पर उसमें जो भी है सब कचरा है।
तुम केवल गपशप लिखते हो।
बीमार आदमी को ही सब गंदगी दिखती है!
वेलोनी की हत्या वाला केस? यह कोई खबर नहीं लगती।
यह किसी उपन्यास जैसा है। वह क्या बकवास है?
मैं चाहता हूँ मेरी खबरें हर जगह पहुँचें।
अच्छी लड़कियाँ स्वर्ग में जाती हैं। बुरी लड़कियाँ हर जगह जाती हैं।
तुम्हारी दिलचस्पी बनी हुई है न?
आपके पास हर बात का जवाब है।
ए, वहाँ देखो!
सेथुरमण?
क्या तुम आइसक्रीम खा सकते हो?
या ऐसे दिखा रहे हो कि तुम मधुमेह रोगी नहीं हो?
अगर मैं आपसे कहूँ कि मैं उतना भी बूढ़ा नहीं, तो आप मुझ पर यकीन करेंगे?
कोई बात नहीं।
क्या तुम बस मुझे परेशान करने के लिए अखबार चला रहे हो?
तुम्हारे लेखों से तो यही लगता है।
आप अपने बारे में ज़्यादा ही सोचते हैं।
आप हमारे अखबार का एक छोटा सा हिस्सा हैं।
तब भी, क्यों?
आप ही ने मुझे आमंत्रित किया है। चलिए बात करते हैं।
सरकारी सामान्य अस्पताल
आपने वह कपड़ा ओट्टापराई में कब देखा?
शनिवार को!
-मिस्टर रमर? -जी?
जहाँ लाश मिली हम वहाँ कब गए थे?
शुक्रवार को।
जान सकता हूँ कि आप वहाँ क्यों गए थे?
उस इलाके में मेरी थोड़ी सी ज़मीन है। मैं कभी-कभी वहाँ शिकार करने जाता हूँ।
यह केवल हमारे बीच में रहेगा, है न?
आप मिस्टर रमर जितना भरोसा मुझ पर भी कर सकते हैं।
उस औरत और उसके बेटों के बारे में क्या सोचते हैं?
मैं उन्हें अच्छी तरह नहीं जानता।
सबसे बड़ा संतोष है।
दूसरा संजीव है। सबसे छोटा सन्नी है।
संतोष जंगल को अच्छे से जानता है।
संजीव कॉलेज गया पर बाहर हो गया।
सन्नी अभी कॉलेज में है। पर हमेशा ओट्टापराई में ही दिखता है।
वन विभाग कुछ हत्याओं के सिलसिले में उन तीनों की जाँच कर रहा है।
उन्हें अभी तक पकड़ा नहीं गया है।
उनकी माँ ने कहा कि कोई आदमी वेलोनी को वहाँ लेकर गया था।
उस लड़के ने उसके साथ कुछ किया है?
या किसी और ने उसे वहाँ से भगा दिया और लड़की को मार दिया?
अगर पहली बात होती, तो वह लाश वहीं छोड़कर जाता।
अगर लाश कहीं और मिली है...
तो इसका मतलब है कि वह कोई और रहा होगा। आपको क्या लगता है?
अगर आपको उन तीनों पर शक है, तो उनसे पूछताछ क्यों नहीं करते?
हमें करनी चाहिए।
हमने खून के नमूने जाँच के लिए भेजे हैं।
अगर नतीजे सही आए, तो हम कर सकते हैं।
उसके लिए इंतज़ार करने से अच्छा रहेगा...
कि आप उनसे पूछताछ करने के लिए उन्हें बुलाएँ।
-मिस्टर रमर। -जी?
उन्हें बुलाओ।
ठीक है।
-सर? -हैलो, कल्याणा रमन।
-इंतज़ार कराने के लिए माफ़ करना। -कोई बात नहीं।
कितने आश्चर्य की बात है!
अगर आपने बताया होता कि आप आ रहे हैं, तो मैं जल्दी आ जाता।
मैंने आपको शिवंत मन के आठवें संस्करण के बारे में बताया?
-नहीं। -यह बहुत बड़ा है, सर।
किंडल और ई-बुक्स के ज़माने में,
बड़ी बात है कि आपकी छपी हुई किताब की माँग है।
-मुझे थोड़ी मदद चाहिए। -कहिए, सर।
कुछ दिन पहले, कन्याकुमारी में वेलोनी नाम की एक लड़की की हत्या की खबर आई थी।
याद है?
जी, सर।
क्या तुम अपनी कानूनी टीम से पता करवा सकते हो कि जाँच कैसी चल रही है?
बिल्कुल, सर।
वह आपकी रिश्तेदार है?
मैं एंग्लो-इंडियन नहीं हूँ।
नहीं... आप पुलिस के सारे बड़े अधिकारियों को जानते हैं।
मुझे जाँच की प्रगति के बारे में जानकारी देते रहना।
बिल्कुल, सर!
पुलिस थाना
कोई लड़का किसी लड़की को ओट्टापराई लेकर आया और आप मुझसे सवाल कर रहे हैं?
मुझे कैसे पता होगा?
कोई लड़का किसी लड़की को ओट्टापराई लाया होगा,
पर लड़की मारी गई, है न? वह भी, तुम्हारी जगह पर!
"मेरी जगह पर?" लाश कहाँ है?
वही मैं तुमसे पूछ रहा हूँ!
लाश तुम्हारी जगह पर क्यों नहीं मिली?
किसी और ने उसे मारा होता, तो लाश तुम्हारी जगह पर मिलती।
यह कहीं और क्यों पड़ी थी?
"कहीं और?"
उसका क्या मतलब है?
वह तो तुम मुझे बताओ।
तुम्हारी माँ ने उसे वहाँ देखा था।
तुमने उसके साथ क्या किया?
मुझ पर इल्ज़ाम मत लगाओ!
लाश वहाँ नहीं थी। हत्या के भी कोई सबूत नहीं हैं।
तुम पुलिस वाले हो तो, तुम्हें लगता है मैं डर जाऊँगा और कबूल कर लूँगा?
तुम नहीं जानते मैं कौन हूँ!
बहुत मुसीबत में पड़ जाओगे!
क्या हुआ, सर?
-मैं भूल गया, सर। -सर!
फ़ोन साइलेंट है क्या?
वेलराज ने फ़ोन किया था।
जी, सर। फ़ॉरेंसिक...
क्या हुआ?
वह मानव रक्त नहीं है। वह जानवर का खून है।
-पक्का? -आप वेलराज से पूछ लो।
इनकमिंग कॉल एसपी
-सर! -विवेक!
तुम ओट्टापराई वाले संतोष से पूछताछ कर रहे हो?
जी। मैंने आपको बताया था, हमें लड़की के कपड़े और खून मिला था।
वह उसकी जगह पर ही था।
मेरे बॉस उसे रिहा करने का दबाव डाल रहे हैं।
रक्त परीक्षण का नतीजा आ गया?
अभी आया है। यह जानवर का खून है।
तुमने उसे किस आधार पर पकड़ रखा है? उसे जाने दो।
जी, सर।
ए! तुम जा सकते हो।
देखो कैसे घूर रहा है!
क्या? तुम्हें मुझे जाने देने को कहा गया न?
दफ़ा हो जाओ।
हरामी।
जोन्स, मुझे पाँच सौ रुपए देना।
मेरे पास पैसा नहीं है।
मैं तुमसे नहीं माँग रहा! मुझे उसमें से दे दो।
यहाँ कुछ नहीं है।
तुमने देखा तक नहीं! दोबारा देखो!
सच कह रहा हूँ उसमें कुछ नहीं है! केवल तीन कमरे भरे हैं।
मुझसे नए मेहमान न लेने को कहा गया है। थोड़े मुश्किल हालात हैं।
-किसी काम के नहीं। -झूठ नहीं बोल रहा।
-हट जाओ! -मेरी बात सुनो!
इसे मत तोड़ना! प्लीज़!
ये पानी के लिए हैं।
और पैसा नहीं है।
इनकमिंग कॉल कल्याणा रमन
मैं देखता हूँ।
हाँ, कल्याणा रमन।
बात कर सकते हैं, सर?
एक मिनट।
हाँ, कल्याणा रमन।
आपने मुझसे वेलोनी के केस के बारे में पूछा था न?
दो महीने से कोई प्रगति नहीं हुई।
कुछ खास बदलाव नहीं हुआ।
अब उनके पास नई जानकारी है।
एक साल पहले, वह लड़की किसी के साथ भाग गई थी।
उन्हें अभी उस एफ़आईआर के बारे में पता चला है।
वे एफ़आईआर का पता लगा रहे हैं।
यह पता लगाने के लिए कि वह किसके साथ भागी थी और क्यों।
सब इंस्पेक्टर विवेक केस को देख रहा है। उसका नंबर दूँ?
नहीं। अभी के लिए इतना काफ़ी है।
अगर कुछ और पता लगे, तो मुझे बताना।
केएन-07 पुलिस थाना
जैसे ही आपका फ़ोन आया, मैंने फ़ाइल नंबर ढूंढ लिया।
थाने पर रंग-रोगन हो रहा है, तो सारी फ़ाइलें एक ही कमरे में हैं।
-उनके बीच से ढूंढना मुश्किल है। -हम वह देख लेंगे।
फ़ाइल वहीं पर है। मुझे याद है, मैंने एफ़आईआर दर्ज की थी।
वह महिला गुमशुदा मामलों के बक्से में होगी।
अगर न मिले तो मुझे बता दीजिएगा।
घर पर भी रिकॉर्ड रखे हैं। मैं देख लूँगा।
चलो, देखते हैं।
यह फ़ाइल नंबर है।
वहाँ पर, सर।
हम देख लेंगे।
-शुक्रिया। -शुक्रिया।
एलेक्स!
चलो।
तुमने एक बात पर ध्यान दिया?
आजकल, फ़ोन केवल ज़रूरत नहीं है,
बल्कि एक पहचान भी है।
अगर लड़की के पास फ़ोन होता, तो हम बहुत सारी परेशानी से बच जाते।
-हमें उसका इतिहास... -सर!
'गुमशुदा महिला' बक्सा।
अपुची!
यह नहीं।
नहीं।
यही है।
हम पापा को बताएँ कि अपुची अपने आप खड़ा हो गया?
पापा से जल्दी घर आने को कहें?
अभी फ़ोन करता हूँ!
अध्याय छह।
"उस रात, वेलोनी के बिस्तर को उसके होने का सुख नहीं मिल सका।
"भोर के समय, उसकी एक झलक पाने के लिए उतावले उसके प्रशंसकों को
"निराशा ही हाथ लगी।
"इस बात से अनजान कि उसकी बेटी गायब हो गई थी, उसकी माँ, एंजेल,
"हमेशा की तरह चाय लेकर उसके कमरे में गई।"
वेलो?
वेलोनी!
क्या तुम ऊपर हो, बेटा?
वेलोनी! क्या तुम ऊपर हो?
वेलोनी!
मैडम!
-पानी नहीं आ रहा। -नहीं आ रहा?
देखो लड़का वहाँ है क्या।
जोन्स आज नहीं आया। मुझे मोटर चलानी याद नहीं रही।
मैं अभी चलाकर आती हूँ।
एक मिनट। मुझे मोटर चलाने के लिए मदद चाहिए। क्या तुम आ सकते हो?
यह स्विच चलना चाहिए और लीवर ऊपर की ओर होना चाहिए।
यह थोड़ा टाइट है।
यह लीवर किसलिए है?
कुएँ का पानी संप में जाता है।
दूसरी तरफ़ हो, तो टैंक में जाता है।
इस पर जंग लगा है और बुरा हाल है।
इसे बदलवा दीजिए। अगर प्लास्टिक का लगवाया तो आसानी से चल जाएगा।
तुम प्लंबिंग जानते हो?
आप चाहें तो मैं कर दूँगा।
शुक्रिया।
वेलो?
वेलोनी?
चिंता मत कीजिए।
वह शायद किसी दोस्त या साथी से मिलने गई होगी।
पहले वहाँ देखते हैं,
फिर हम पुलिस थाने जाएँगे। ठीक है?
वह ऐसे नहीं जाती।
मैं उसे अच्छे से जानती हूँ।
मुझे बताए बिना वह कहीं नहीं जाती। खासकर इस समय पर।
मुझे बहुत डर लग रहा है।
घबराइए नहीं। हम पुलिस थाने चलते हैं।
रिपोर्ट लिखवाने से पहले, कोई भी इंसान 48 घंटों से ज़्यादा गायब होना चाहिए।
आप कह रही हैं कि वह आज सुबह से गायब है।
कहीं चली गई होगी। वह आ जाएगी। अगर नहीं आई, तो कल आना।
वह कल रात अपने बिस्तर पर ही थी।
वह सुबह गायब हो गई।
मैं इसे आसानी से कैसे ले सकती हूँ?
मुझे बताए बिना वह कहीं नहीं जाती।
मैं यह सोचकर चैन से कैसे बैठ जाऊँ कि वह कल तक वापस आ जाएगी?
अगर वह नहीं आई तो? कुछ हो गया तो?
अगर वह घर से गायब है, तो शायद मर्ज़ी से गई होगी।
आपको लगता है कोई घुस आया और उसे उठाकर ले गया?
वह उस तरह की लड़की नहीं है, सर!
आप खुद को दोहरा रही हैं।
मैं अभी केस नहीं लिख सकता। कल आना।
सर, एक 17 साल की लड़की गायब है।
भाग गई या अपहरण हो गया, राज्य की ज़िम्मेदारी है। हमें कानून पता है।
अगर आपने केस नहीं लिया, तो हम एसपी के पास जाएँगे।
अगर उसके साथ कल तक कुछ हो गया तो? प्लीज़ कुछ कीजिए।
-लड़की का नाम? -वेलोनी।
-उम्र? -17 साल। 18 की होने वाली है।
-क्या वह छात्रा है? -जी।
-आप उसकी कौन हैं? -माँ।
-आप? -यह मेरी आंटी हैं।
मैं इसे सारे थानों में भेज देता हूँ। मैं आपके साथ एक हवलदार भेज रहा हूँ।
उसे ढूंढने के लिए।
उसे लड़की की फ़ोटो दे देना, ताकि हम उसे बाँट सकें। चक्रवर्ती!
सर?
कमरे की तलाशी लेनी है।
क्या हुआ, जोन्स?
रूबी की बेटी सुबह से गायब है। इसलिए पुलिस यहाँ आई है।
-आ जाइए। -हट जाओ।
चाय पी लीजिए।
पी लीजिए।
आपको बुरा तो नहीं लगा कि मैंने एसआई के सामने आपको अपनी आंटी कहा?
परिवार का होने से मदद मिलती है। इसलिए मैंने ऐसा कहा।
मैंने उसके साथ बहुत सख्ती की।
अब मुझे लग रहा है कि कहीं इसी वजह से तो वह नहीं भाग गई।
पुलिस को वह मत बताना। वे अच्छे से खोजबीन नहीं करेंगे।
अगर हम कहेंगे कि वह मुसीबत में है, तभी वे गंभीरता से काम करेंगे।
चाय पी लीजिए।
बस हम दोनों ही हैं।
परिवार में कोई आदमी नहीं है।
बहुत मुश्किल है उसकी देखभाल करना, अपनी देखभाल करना...
अगर आप दूसरों के साथ मज़बूत और सख्त नहीं होते,
तो वे आपका फ़ायदा उठाते हैं।
वेलोनी यह बात नहीं समझती!
उसका बेवकूफ़ दिमाग...
माफ़ करना, मैं तुम्हें भी परेशान कर रही हूँ।
कोई बात नहीं।
मेरे पास अभी कोई काम नहीं है। तो, कोई बात नहीं।
आपके पास लड़की की कोई फ़ोटो है?
मुझे दीजिए। मैं निकालता हूँ।
माँ...
यह क्या है?
उन्होंने एफ़आईआर बंद कर दी, बिना यह जानकारी दिए कि वह कहाँ गई थी और क्यों।
मुझे समझ नहीं आ रहा।
यह देखो, मुझे लगता है मेरे दोस्त ने जो कहा था वह सच था।
उसने क्या कहा था?
तीन दिन हवेली में रहकर वेलोनी को बहकाया जा सकता है।
-कौन सा दोस्त? -अल्बर्ट। आप भी उससे मिले हैं।
उसने ऐसा कहा था?
नहीं। उसने कहा कि उसके दोस्त के दोस्त ने ऐसा कहा था।
तुम्हारे दोस्त ने बताया, जो उसके दोस्त के दोस्त ने बताया?
हाँ।
-क्या हुआ? -ए...
जब बातें एक इंसान से दूसरे इंसान तक जाती हैं,
तो वे प्रत्येक इंसान की सोच के आधार पर बदल जाती हैं।
सच चलता है। झूठ उड़ता है।
यह एक लड़की की ज़िंदगी है, हम जो कहते हैं, सोच-समझकर कहना चाहिए।
इस केस में,
मेरी पुलिसिया समझ के अलावा, एक बात और मुझे परेशान कर रही है।
क्या?
कॉलेज के मेरे पहले साल में, एक डाएना नाम की एक लड़की थी।
बहुत स्टाइलिश लड़की थी। वह मुझे बहुत पसंद करती थी।
घुटनों से ऊँची स्कर्ट पहनती। बे-आस्तीन की ब्लाउज़।
किशोर, है न? उसे उस तरह से देखकर, मेरे होश उड़ जाते थे।
वह इतनी सुंदर थी।
हमारे प्यार में पड़ने के बाद,
एक समय जो चीज़ आकर्षक लगती थी, वह बुरी लगने लगी।
भड़कीले कपड़े पहनने के कारण, मैं उससे नाराज़ हो गया।
मैंने उस पर संदेह करना शुरू कर दिया।
उसी समय, जैसा तुमने कहा, मेरे एक दोस्त ने मुझे बताया
कि उसके दोस्त के दोस्त ने उसे बताया कि वह किसी और के साथ थी।
डाएना रोई, यकीन करने के लिए मिन्नतें की। इस सबके बाद भी, मैंने रिश्ता तोड़ दिया।
मैंने उसे पाँच साल बाद देखा।
-तब वह एक लाश थी। -क्या हुआ था?
उसके पति ने उसे मार डाला।
मैंने वह केस संभाला और उसे सुलझाया भी।
पर उस प्रक्रिया से मैंने यह सीखा,
कि डाएना मुझसे सच्चा प्यार करती थी। उसने मन से मुझे यकीन करने को कहा था।
अगर मैंने अपने दोस्त की बात न सुनी होती, तो डाएना कभी नहीं मरती।
आनंदी की जगह वह होती।
मुझे नहीं पता कि वेलोनी अच्छी लड़की थी या बुरी।
पर जब भी मैं उसकी फ़ोटो देखता हूँ,
तो मुझे अतीत की याद आने लगती है।
तुम अभी तक सोई नहीं?
तुम बैठी क्यों हो?
अपुची!
मैं तुम्हें जगाना नहीं चाहता था, तो मैंने खुद ही सब कर लिया।
अगर मेरी आवाज़ सुनी, तो आई क्यों नहीं?
इतना गुस्सा क्यों हो?
कुछ नहीं।
तुम्हारे चेहरे को देखकर पता चल रहा है। क्या हुआ?
मैंने तुम्हें फ़ोन किया। तुम भड़क गए और काट दिया!
तुम नहीं जानते थे, मैंने क्यों फ़ोन किया। तुमने वापस फ़ोन भी नहीं किया!
मैं व्यस्त था। मैं भूल गया। बात का बतंगड़ मत बनाओ।
अच्छा? क्या मैं शांति से नहीं बैठी थी?
तुमने ही मुझसे पूछा था कि क्या हुआ।
जब मैंने बता दिया, तो बतगंड़ बता रहे हो!
ठीक है। माफ़ करना! तुमने क्यों फ़ोन किया था?
कहा न माफ़ करना। फ़ोन क्यों किया था?
अपुची अपने आप खड़ा हो गया था।
मैंने वह बताने के लिए फ़ोन किया था!
मेरे फ़ोन में सही से वीडियो रिकॉर्ड नहीं होती!
मुझे लगा तुम्हें बताती हूँ, पर तुमने गुस्से में फ़ोन काट दिया।
मेरी किस्मत ही खराब है।
मेरे पास अच्छा फ़ोन तक नहीं है।
आनंदी...
मेरे बारे में जो अफ़वाहें सुनते हो उन पर यकीन मत करो।
कसम से...
मुझे बस तुमसे प्यार है।
आने के लिए शुक्रिया, सर।
ये वेलोनी के सहपाठी हैं।
हमारी छात्रा के साथ जो हुआ, उसे लेकर हम सब बहुत दुखी हैं।
इतना ही नहीं, अखबारों में लगातार उसे बदनाम किया जा रहा है।
वह पढ़कर छात्रों को बहुत परेशानी हो रही है, सर।
सर? हमें वेलोनी की निजी ज़िंदगी की जानकारी भले ही न हो,
पर उसके चरित्र को तार-तार करने के लिए बहुत कुछ लिखा जा रहा है।
वह कुछ भी सच नहीं है, सर!
हम बस इसलिए ऐसा महसूस नहीं करते क्योंकि वह हमारी सहपाठी है।
वह मर चुकी है। और वह खुद का बचाव भी नहीं कर सकती।
इसका यह मतलब तो नहीं कि उसके बारे में कुछ भी लिखा जाए?
मैं आपकी चिंता समझता हूँ।
हम आम तौर पर जाँच-परख कर ही मीडिया को जानकारी देते हैं।
खासकर, वेलोनी के केस में, हम बहुत सावधान थे।
पर, इस केस को शुरू से ही सनसनीखेज़ बनाया गया है।
इसीलिए, मीडिया उसके बारे में बकवास कहानियाँ गढ़ रही है।
-क्या कर सकते हैं? -सर, हम आपको दोष नहीं दे रहे!
हम बस इतना जानना चाहते हैं कि हम वेलोनी के लिए क्या कर सकते हैं।
यह कीजिए।
अगर सारे छात्र आधिकारिक तौर पर, कॉलेज के लेटरहेड पर, एसपी से
मीडिया की खबरों के बारे में विरोध करते हैं। तो यह एक असहमति पत्र होगा।
शुक्रिया, सर।
मुझे एक महत्वपूर्ण जानकारी भी चाहिए।
आप में से कौन वेलोनी के करीब था?
रोज़लिन।
क्या तुम वेलोनी को बहुत पसंद करती थी?
जी, सर!
तुम उसकी मदद करना चाहोगी?
बिल्कुल।
यह किसने किया होगा?
मुझे नहीं पता, सर।
टोनी और वेलोनी कितना प्यार में थे?
वे डेट नहीं कर रहे थे।
-तो फिर? -वह उससे प्यार नहीं करती थी।
जब भी उससे उसके बारे में पूछती, वह उसे बेवकूफ़ ही कहती थी।
तो, वेलोनी मर्ज़ी से विग्नेश से शादी करना चाहती थी?
-न, सर! वह उसे बिल्कुल पसंद नहीं करती थी! -क्यों?
मुझे नहीं पता, सर।
जब भी विग्नेश की बात आती, वह बात बदल देती थी।
जब भी मैं उससे उसके बारे में पूछती, वह डर जाती थी।
हाँ?
विग्नेश के कॉल रिकॉर्ड इकट्ठा किए?
-हाँ। -थाने लेकर आ जाओ।
अभी आता हूँ।
एंजेल लॉज एरानेल
केएन-10 पुलिस थाना
कॉल रिकॉर्ड देखे?
हत्या के समय,
विग्नेश के फ़ोन से लॉज में एक ही नंबर को तीन कॉल किए गए थे।
हाँ।
उस नंबर पर फ़ोन लगाओ।
यह लीजिए।
-हैलो? -हैलो। मैं विग्नेश का दोस्त बोल रहा हूँ।
विग्नेश? कौन विग्नेश?
-क्या तुम मलयाली हो? -हाँ।
क्या तुम कन्याकुमारी के एंजेल लॉज के बारे में जानते हो?
क्या तुम जानते हो कि वहाँ विग्नेश नाम का एक लड़का रहता है?
विग्नेश? मैं उस नाम के किसी आदमी को नहीं जानता।
-कौन सी लॉज? -एंजेल लॉज।
नहीं।
यह क्या है?
विग्नेश के नंबर से केरल में तीन कॉल किए गए।
केरल वाला आदमी विग्नेश को नहीं जानता।
यह उलझन भरा है।
यह केरल वाला लड़का है।
हैलो?
क्या आपका मतलब एरानेल के एंजेल लॉज वाले विग्नेश से है?
हाँ।
मैं उसे नहीं जानता, पर वह एक दोस्त का दोस्त है।
तुम्हारा दोस्त कौन है? उसका नंबर है?
हाँ, लिख लीजिए।
-शुक्रिया। -ठीक है।
आंटी जून के घर जा रही हूँ। शाम को सात बजे लेने आ जाना।
सात बजे से पहले मत आना।
बोलो, विवेक।
-हमें विग्नेश से फिर से पूछताछ करनी होगी। -क्यों? क्या हुआ?
हमें अभी कुछ पता चला है।
हत्या के समय, विग्नेश का फ़ोन ही एकमात्र सबूत है कि वह लॉज में ही था।
पर हमें पता चला है कि उस समय उसका फ़ोन एक दोस्त के पास था।
हमें नहीं पता कि विग्नेश उसके साथ था या वह बाहर गया हुआ था।
-तो, हमें उससे पूछताछ... -ठीक है। पूछताछ करो।
शुक्रिया, सर।
अमलराज को आपका फ़ोन आते ही भेज दिया था।
-एक घंटे से कोई बाहर नहीं निकला। -ठीक है।
मैंने आपको बताया था सर, विग्नेश अपनी बाइक पर बाहर गया था।
हमें रुकना चाहिए था और उसे अचानक से पकड़ लेते।
हम यहाँ हैं। क्या पता वह जानता हो और वापस ही न आए?
संवाद अनुवादक तुषार
रचनात्मक पर्यवेक्षक अशोक बक्षी